Lav et referat af nedenstående tekst:

Tekst:
Finn Møller driver en af Hirtshals’ mange fiskevirksomheder. Han er en af de helt store opkøbere på auktionen, hvor han handler for en fast kundekreds og til eksport. Han driver også sin egen forarbejdningsvirksomhed. - Vi er ekstremt afhængige af kystfiskeriet her i byen og at vi kan fastholde det. Vi kan netop holde en høj kvalitet, når vi har så mange mindre både, der typisk kun er på havet et døgn. Også blandt fiskehandlerne er de hollandske bomtrawlere en torn i øjet og en fast del af samtaleemnet på auktionen. Auktionsmester Karsten Brovn Pedersen siger: - Alle her ved jo, hvor lille en kvote de har i Skagerak. Så man undrer sig over, at de bliver ved med at fiske her. Vi så gerne, at de fangede det, de har lov til og så forsvandt igen. Finn Møller er ikke i tvivl om, at Hirtshals går glip af mange arbejdspladser og eksportindtægter på grund af de hollandske trawlere: - Der er tale om mange millioner kroner, som forsvinder fra Hirtshals, og jeg kan da frygte, at det også kommer til at koste arbejdspladser i min forretning, hvis ikke hollænderne bliver stoppet, siger Finn Møller. En af hans faste kunder er Restaurant Lilleheden i Hirtshals, der frygter, at leverancerne af frisk fisk bliver truet. - Vi ligger så tæt på havet, at vi selvfølgelig skal have helt frisk fisk, og det er kystfiskerne en garanti for i dag, siger Ejvind Jensen, Restaurant Lilleheden, Hirtshals.

Referat:
Industrien i Hirtshals er helt afhængig af daglige leverancer af frisk fisk - ikke bare til at sælge i udlandet, men også til restauranter og dagligvarehandlen i Danmark.